Konseptet ble startet av Bus4You Sweden AB i 2007, et selskap som ble startet av tre gründere med bakgrunn fra konkurrenten Swebus Express. Disse tre eide 50% av selskapet, mens Nettbuss Sverige AB eide de resterende 50%. Den første ruta startet 22. oktober 2007 på strekningen Göteborg - Borås - Jönköping - Linköping - Norrköping - Stockholm, og den ble en umiddelbar suksess. Mellom 6. september 2010 og 4. november 2013 gikk denne ruta også videre fra Stockholm til Uppsala.